Rettens dom (Syvende Afdeling) af 15. marts 2012 –

Ellinika Nafpigeia mod Kommissionen



(Sag T-391/08)

»Statsstøtte – skibsbygningsindustrien – støtte ydet af de græske myndigheder til skibsværftet – beslutning, der erklærer støtten uforenelig med fællesmarkedet og anordner tilbagesøgning heraf – misbrug af støtte«

1. EF-traktaten – almindelige og afsluttende bestemmelser – medlemsstaternes kompetence til at vedtage foranstaltninger, som har til formål at sikre den nationale sikkerhed – produktion og handel med våben – bestemt procedure, der er indført ved artikel 298 EF – skade for konkurrencen som følge af foranstaltninger til støtte for civile aktiviteter – ugyldig (art. 86 EF, 88 EF, 296 EF og 298 EF) (jf. præmis 38, 43, 44 og 56-60)

2. Statsstøtte – begreb – kriteriet om private investorer – vurdering i henhold til alle de relevante elementer i den omtvistede transaktion og dens sammenhæng (art. 87, stk. 1, EF) (jf. præmis 96, 101 og 105)

3. Statsstøtte – forbud – undtagelser – skibsbygningsstøtte – direktiv 90/684 – strukturomlægning, der er forbundet med afhændelse af skibsværfter ved salg – betingelse for støttens forenelighed med det fælles marked – investeringsplan og privatisering – nødvendigheden af, at planen gennemføres – henvisning til direktivet i beslutningen om godkendelse af en støtteforanstaltning – den nævnte betingelse ikke udtrykkeligt anført i den nævnte beslutning – tilsidesættelse af retssikkerhedsprincippet – foreligger ikke (art. 88, stk. 3, EF; Rådets direktiv 90/684, art. 10, stk. 2) (jf. præmis 117, 118, 128-131, 137 og 138)

4. Statsstøtte – forbud – undtagelser – skibsbygningsstøtte – direktiv 90/684 – strukturomlægning, der er forbundet med afhændelse af skibsværfter ved salg – betingelse for støttens forenelighed med det fælles marked – investeringsplan og privatisering – nødvendigheden af, at planen gennemføres – købernes effektive betaling af selskabsandelene (art. 88, stk. 3, EF; Rådets direktiv 90/684, art. 10, ark. 2) (jf. præmis 148, 153, 154, 158 og 162)

5. Statsstøtte – forordning nr. 659/1999 – ulovlig anvendelse af en støtte – begreb – en medlemsstats manglende overholdelse af de af Kommissionen fastsatte betingelser for godkendelse af støtten – omfattet [Rådets forordning nr. 659/1999, art. 1, litra g), art. 16 og 23] (jf. præmis 164 og 165)

6. Statsstøtte – Kommissionens undersøgelse – ingen bemærkninger fra de interesserede parter – ingen indflydelse på gyldigheden af Kommissionens beslutning – forpligtelse til af egen drift at undersøge forhold, som ikke udtrykkeligt er anført – foreligger ikke (art. 88, stk. 2, EF) (jf. præmis 174)

7. Statsstøtte – Kommissionens beslutning – Domstolens prøvelsesret – grænser – vurdering af lovligheden ud fra de oplysninger, der forelå på tidspunktet for vedtagelsen af beslutningen (art. 88, stk. 3, EF og 230 EF) (jf. præmis 175)

8. Statsstøtte – Kommissionens undersøgelse – administrativ procedure – varigheden af proceduren fra den betingede godkendelse af en støtte og den endelige beslutning om at erklære støtten uforenelig med det fælles marked – Kommissionens forsinkede oplysning om manglende opfyldelse af en betingelse for godkendelse af støtten – tilsidesættelse af princippet om beskyttelsen af den berettigede forventning – foreligger ikke (art. 88, stk. 2, EF) (jf. præmis 182-187)

9. Statsstøtte – administrativ procedure – Kommissionens forpligtelse til at opfordre de berørte parter til at fremsætte deres bemærkninger – de interesserede parters manglende ret til at påberåbe sig ret til kontradiktion (art. 88, stk. 2, EF) (jf. præmis 192-194)

10. Statsstøtte – begreb – støtte i form af lån – fastsættelse af renten med henblik på at beregne støttens størrelse – artikel 11, stk. 3, i forordning nr. 794/2004 – ikke relevant (Kommissionens forordning nr. 794/2004) (jf. præmis 254)

Angående

Påstand om annullation af artikel 1, stk. 2, artikel 2, 3, 5 og 6, artikel 8, stk. 2, og artikel 9, 11-16, 18 og 19 i Kommissionens beslutning 2009/610/EF af 2. juli 2008 om Grækenlands foranstaltninger C 16/04 (ex NN 29/04, CP 71/02 og CP 133/05) til fordel for Hellenic Shipyards SA (EUT 2009 L 225, s. 104).

Konklusion

1) Europa-Kommissionen frifindes.